Askja (fjall)

Askja er megineldstöð norðan Vatnajökuls, í Ódáðahrauni á hálendi Íslands. Umhverfis Öskju eru Dyngjufjöll, en skarð er í gegnum fjöllin til austurs, sem kallast Öskjuop.

Gífurlegt eldgos hófst þar 29. mars 1875. Gos þetta nefnist Öskjugosið 1875, eða Dyngjufjallagos. Öskufall frá gosinu hafði mikil áhrif á Austurlandi og átti sinn þátt í því að stór hópur fólks flutti þaðan til Vesturheims. Eftir að gosinu lauk varð mikið landsig í Öskju, og myndaðist þá Öskjuvatn. Á norðurbakka Öskjuvatns er gígurinn Víti, og er talið að askan í gosinu 1875 hafi komið þar upp . 

Í tengslum við Öskjugosið 1875 varð einnig hraungos í Sveinagjá á Mývatnsöræfum, og rann þá Nýjahraun. Askja gaus síðast árið 1961.

Nýleg þróun
Frá ágúst 2021 til mars 2024 hefur land risið við Öskju um 70 sentimetra. 26. mars 2024, Hraði landriss eykst í Öskju Rúv

Tilvísanir

Tenglar
 Vatnajökulsþjóðgarður - um Öskju

Flokkur:Fjöll á Íslandi
Flokkur:Eldstöðvakerfi á Íslandi
Flokkur:Íslensk náttúruvætti
Flokkur:Megineldstöðvar á Íslandi
Flokkur:Dyngjufjöll
Flokkur:Vatnajökulsþjóðgarður